stanford-oval/wikipedia huggingface dataset:
เซลล์เชื้อเพลิง
อุตสาหกรรมเซลล์เชื้อเพลิง

United Technologies (UTX) เป็นบริษัทแรกที่ได้ผลิตเซลล์เชื้อเพลิง ในช่วง 1960s บริษัทได้สร้างเซลล์เชื้อเพลิงให้องค์การนาซาเพื่อภารกิจอะพอลโล บริษัทลูกของ UTX ชื่อว่า UTC Power ได้เป็นบริษัทแรกที่ผลิตและจำหน่ายเซลล์เชื้อเพลิงเพื่อเป็นระบบผลิตไฟฟ้าร่วมในโรงพยาบาล มหาวิทยาลัย และอาคารสำนักงานขนาดใหญ่ PureCell 200 เป็นระบบขนาด 200 กิโลวัตต์ที่บริษัทได้จำหน่ายออกมาอย่างต่อเนื่อง ในขณะเดียวการทางบริษัทก็ได้เป็นผู้จำหน่ายเซลล์เชื้อเพลิงรายเดียวให้กับนาซ่า ซึ่งปัจจุปันได้ก้าวไปสู่ภารกิจกระสวยอวกาศ นอกจากนี้ยังได้มีความพยายามที่จะพัฒนาเซลล์เชื้อเพลิงสำหรับยวดยานและสถานีกระจายสัญญาณโทรศัพท์ UTC Power อ้างตนเองว่าเป็นผู้นำของโลกในการพัฒนาและผลิตเทคโนโลยีเซลล์เชื้อเพลิง ทั้งสำหรับตลาดระบบจ่ายพลังงานเคลื่อนที่และจ่ายพลังงาน ณ ไซต์งาน ในระบบเซลล์เชื้อเพลิงเพื่อรถยนต์ UTC ได้สร้างเซลล์เชื้อเพลิงอันแรกที่เริ่มทำงานได้แม้ในสภาวะเยือกแข็ง โดยใช้ Proton Exchange Membrane (PEM)
Ballard Power Systems เป็นผู้ผลิตและพัฒนา PEM รายใหญ่ และอ้างว่าเป็นผู้นำของโลกในด้านเซลล์เชื้อเพลิงเพื่อยานพาหนะ  Ford Motor Company และ  Daimler เป็นผู้ลงทุนรายใหญ่ใน Ballard ในปี 2003 บริษัทรถยนต์โดยส่วนใหญ่เป็นลูกค้าของ Ballard มีแต่ General Motors และ  Toyota เท่านั้นที่มีหน่วยพัฒนาเซลล์เชื้อเพลิงของตนเองซึ่งยกเลิกไปในปี 2005 ในปี 2004 Nissan และ Honda ก็ได้เริ่มโครงการเช่นเดียวกันนี้ ปัจจุบันนี้พบว่า GM กำลังร่วมมือกับ Daimler และ BMW เพื่อพัฒนาเซลล์เชื้อเพลิงร่วมกัน
ในขณะนี้ที่ออสเตรเลียตะวันตกได้มีการทดลองใช้รถประจำทางขับเคลื่อนโดยเซลล์เชื้อเพลิงระหว่างเมือง Perth และเมืองท่า Fremantle จำนวนทั้งสิ้น 3 คัน และกำลังจะขยายการทดลองนี้ไปสู่เมืองอื่นๆ ในออสเตรเลียในอีกสามปีข้างหน้า
Plug Power Inc. เป็นอีกหนึ่งในผู้นำการออกแบบและพัฒนา PEM เพื่อการใช้งานอยู่กับที่ เพื่อใช้ประโยชน์สำหรับการสื่อสาร แหล่งพลังงานหลัก ระบบความร้อนร่วม และระบบเชื่อมโครงข่ายพลังงาน
ในปลายปี 2004 MTI MicroFuel Cells บริษัทลูกของ  Mechanical Technology Inc. ได้ออกเซลล์เชื้อเพลิงที่ใช้เมทานอลDirect Methanol Fuel Cell (DMFC) รุ่นแรกที่ใช้งานได้จริงทางการค้าออกมา MTI's Mobion™ เป็นเซลล์เชื้อเพลิงที่ใช้เมทานอล 100% ชาร์จพลังงานใหม่ได้โดยไม่ต้องใช้สาย ซึ่งใช้ได้ทั้งสำหรับวงการอุตสาหกรรม ผู้บริโภคทั่วไป รวมไปถึงทางการทหารเพื่อทดแทน Li-ion แบตเตอรี่
ผลกระทบและการนำไปใช้ประโยชน์ > ผลกระทบด้านสิ่งแวดล้อม

สิ่งที่มักเข้าใจผิดกันอยู่เสมอคือการใช้ธาตุไฮโดรเจนเป็นเชื้อเพลิง ความจริงแล้วไฮโดรเจนไม่ใช่แหล่งพลังงานหลัก มันเป็นเพียงตัวเก็บพลังงานและต้องผลิตขึ้นมาจากแหล่งพลังงานอื่น
จากหลักการอนุรักษ์พลังงานทำให้ประสิทธิภาพของเซลล์เชื้อเพลิงอาจถูกจำกัดโดยการผลิตพลังงานในขั้นแรก ทำให้ประสิทธิภาพโดยรวมอาจต่ำกว่าเครื่องยนต์เบนซินที่มีประสิทธิภาพ ซึ่งพบได้เมื่อก๊าซไฮโดรเจนต้องถูกอัดภายใต้ความดันสูงหรือทำให้เป็นของเหลวสำหรับยานยนต์ (การสลายน้ำด้วยไฟฟ้ามีประสิทธิภาพเพียง 50%)
อีกทางเลือกหนึ่งของการผลิตไฮโดรเจนคือการใช้มีเทนซึ่งให้ประสิทธิภาพสูงถึงราว 80% หรือใช้สารประกอบไฮโดรคาร์บอนอื่นๆ ซึ่งมีประสิทธิภาพต่างกันออกไป อย่างไรก็ตามการใช้ไฮโดรคาร์บอนเหล่านี้ก่อให้เกิดแก๊สเรือนกระจกได้ อย่างไรก็ตามหากได้มีการจัดการให้ดีภายในโรงงานเราก็สามารถกำจัด CO2 ได้ง่ายกว่าและดีกว่าปล่อยให้รถยนต์ทุกคันปล่อยก๊าซเสียออกมา โครงการกำจัด CO2 ปริมาณมากในขั้นตอนนี้ได้ดำเนินการโดยบริษัทจากนอร์เวย์ Statoil
เซลล์เชื้อเพลิงประเภทอื่นๆ ไม่พบปัญหาเช่นเดียวกันนี้ เช่น เซลล์เชื้อเพลิงทางชีวภาพ (biological fuel cells) ใช้กลูโคสและเมทานอลจากเศษอาหารที่หมักด้วยจุลินทรีย์
อย่างไรก็ตามปัญหาด้านสิ่งแวดล้อมอีกอย่างหนึ่งที่กลุ่มของนักวิทยาศาสตร์จาก Caltech ได้ตั้งข้อสังเกตขึ้นคือ หากเราเปลี่ยนจากระบบเก่ามาเป็นเซลล์เชื้อเพลิงทั้งหมด ปริมาณไฮโดรเจนเพียงเล็กน้อยที่รั่วไหลจาการเก็บและขนส่งอาจเป็นอันตรายต่อชั้นโอโซนได้ แต่อย่างไรก็ตามปริมาณไฮโดรเจนที่ทางกลุ่มตั้งข้อสังเกตได้ถูกปฏิเสธโดยกลุ่มอุตสาหกรรม
ปัจจุบันนี้ 50% ของพลังงานในสหรัฐอเมริกาผลิตมาจากถ่านหิน ซึ่งเป็นเชื้อเพลิงที่ไม่สะอาด  ถ้าไฮโดรเจนสำหรับเซลล์เชื้อเพลิงมาจากการสลายน้ำด้วยไฟฟ้า ซึ่งยังใช้พลังงานจากโรงไฟฟ้าเหลานี้ เราก็ไม่อาจปฏิเสธได้เลยว่าปัญหาด้านสิ่งแวดล้อมก็ยังจะเกิดขึ้นที่โรงงานไฟฟ้านั่นเอง
ผลกระทบและการนำไปใช้ประโยชน์ > การออกแบบเซลล์เชื้อเพลิง

เพื่อให้สามารถแข่งขันทางการค้าได้ยังมีปัญหาในทางปฏิบัติที่ต้องแก้ไขอีกจำนวนมาก การจัดการน้ำเป็นปัญหาสำคัญใน Proton Exchange Membrane Fuel Cells (PEMFCs) ซึ่งเยื่อกั้นต้องชุ่มน้ำอยู่ตลอดเวลา ทำให้น้ำที่ระเหยออกไปต้องเท่ากับน้ำที่ผลิตขึ้นมา ถ้าน้ำระเหยเร็วเกินไป น้ำจะแห้งจากเยื่อกั้นและทำให้ความต้านทานไฟฟ้าเพิ่มขึ้น และเยื่อกั้นจะแตกออก ทำให้เกิดการลัดวงจรของก๊าซ ซึ่งไฮโดรเจนและออกซิเจนจะรวมกันโดยตรง ทำให้เกิดความร้อนสูง ทำลายเซลล์ไปได้ แต่ถ้าน้ำระเหยออกช้าเกินไป ขั้วไฟฟ้าจะถูกน้ำท่วมทำให้สารตั้งต้นไม่อาจเข้าทำปฏิกิริยากับตัวเร่งได้และทำให้ปฏิกิริยาสิ้นสุด วิธีการจัดการน้ำที่เหมาะสมกำลังถูกพัฒนาขึ้นมาในหลายบริษัท
ปัจจัยอื่นๆ ก็มีความสำคัญไม่แพ้กันได้แก่ อุณหภูมิตลอดทั้งเซลล์ ซึ่งบางครั้งอาจเปลี่ยนแปลงและทำลายเซลล์ได้ สารตั้งต้นและผลิตภัณฑ์ในลำดับต่างๆ ของเซลล์แต่ละชนิด การเลือกวัสดุต้องพิจารณาปัจจัยหลายอย่างประกอบกัน ทั้งนี้ไม่มีวัสดุใดที่จะให้ผลดี 100% พร้อมกันในทุกๆ ด้าน นอกจากนี้สำหรับเซลล์บางประเภทจะเน้นที่ความทนทานและอายุการใช้งาน ในขณะที่บางประเภทจะเน้นที่พลังงาน ซึ่งปัญหาการพัฒนาเซลล์ที่เหมาะสมยังเป็นปัญหาที่ท้าทายอยู่มาก
สำหรับการใช้ในยานยนต์ปัญหานั้นมีความซับซ้อนมากขึ้น เช่น รถต้องสามารถติดเครื่องได้ในทุกอุณหภูมิที่คนทั่วทุกมุมโลกอาศัยอยู่ ประมาณ 80% ของที่จอดรถในโลกจำเป็นต้องติดเครื่องได้แม้ในอุณหภูมิต่ำกว่าศูนย์องศา  เซลล์เชื้อเพลิงไม่มีปัญหาการทำงานในที่อุณหภูมิสูงแต่ในที่อุณหภูมิต่ำอาจมีปัญหาได้ FCX ของ Honda เป็นเซลล์เชื้อเพลิงรุ่นแรกที่ใช้ในรถที่สามารถทำงานได้ที่อุณหภูมิต่างๆ แต่ที่อุณหภูมิต่ำกว่า -20 °C ก็ยังเป็นปัญหาในการติดเครื่องยนต์
ผลกระทบและการนำไปใช้ประโยชน์ > การประยุกต์ใช้เซลล์เชื้อเพลิง

เซลล์เชื้อเพลิงมีประโยชน์อย่างยิ่งในการใช้งานในที่ห่างไกล เช่น ในยานอวกาศ สถานีตรวจอากาศที่ห่างไกล สวนสาธารณะขนาดใหญ่ ชนบท และการประยุกต์ใช้ทางการทหาร เซลล์เชื้อเพลิงไฮโดรเจนสามารถมีขนาดเล็ก น้ำหนักเบาและไม่มีชิ้นส่วนที่เคลื่อนไหว
การประยุกต์ใช้ในอนาคตอันใกล้นี้คงเป็นระบบไฟฟ้าและพลังงานความร้อน combined heat and power (CHP) สำหรับอาคารสำนักงานและโรงงานอุตสาหกรรม ซึ่งระบบนี้จะผลิตไฟฟ้าในอัตราที่คงที่ สามารถขายไฟฟ้าคืนสู่ระบบส่งได้เมื่อไม่ใช้งาน นอกจากนี้ยังผลิตอากาศอุ่นได้เป็นผลพวงมาจากความร้อนที่สูญเสียออกมาระหว่างการทำงาน  Phosphoric-acid fuel cells (PAFC) เป็นระบบที่ใช้กันมากสำหรับการผลิตไฟฟ้าและให้ความร้อนร่วมกัน ซึ่งประสิทธิภาพรวมสูงถึง 80% (45-50% เป็นพลังงานไฟฟ้า ส่วนที่เหลือเป็นพลังงานความร้อน) ผู้ผลิตรายใหญ่ที่สุดได้แก่ UTC Power บริษัทลูกของ United Technologies Corporation นอกจากนี้ยังมีการใช้งาน Molten-carbonate fuel cells ในรูปแบบนี้อยู่บ้าง รวมไปถึงการใช้งาน Solid-oxide fuel cell ในขั้นทดลอง
เนื่องจากเซลล์เชื้อเพลิงมีต้นทุนที่สูงต่อกิโลวัตต์ และเพราะว่าประสิทธิภาพจะลดลงตามความหนาแน่นของพลังงาน ดังนั้นมันจึงไม่เหมาะกับการใช้กระแสไฟฟ้าที่มีการเปลี่ยนแปลงมาก โดยเฉพาะไม่เหมาะกับระบบเก็บสะสมพลังงานไฟฟ้าในระดับเล็กและกลาง อิเล็กโทรไลต์เซอร์และเซลล์เชื้อเพลิงรวมกันสามารถคืนพลังงานไฟฟ้าได้น้อยกว่า 50% ของพลังงานที่ป้อนเข้าไป (เรียกว่าround-trip efficiency ) ในขณะที่แบตเตอรี่ตะกั่วกรดที่ราคาถูกกว่าสามารถคืนพลังงานได้ราว 90%
อย่างไรก็ตามระบบอิเล็กโทรไลต์เซอร์ไม่ได้เก็บเชื้อเพลิงไว้โดยตรง แต่พึ่งพาหน่วยเก็บสารเคมีภายนอก ดังนั้นในระบบเก็บพลังงานขนาดใหญ่ เช่นในชนบท แบตเตอรี่ต้องมีขนาดใหญ่มากเกินกว่าที่จะทำงานได้จริง ในขณะที่เซลล์เชื้อเพลิงต้องการพื้นที่เพิ่มสำหรับหน่วยเก็บสารเท่านั้น (โดยทั่วไปมีราคาถูกกว่าอุปกรณ์ทางไฟฟ้าเคมี)
การใช้เซลล์เชื้อเพลิงสำหรับผลิตไฟฟ้าร่วมและให้น้ำร้อนในบ้านเป็นอีกหนึ่งในแนวทางการประยุกต์ใช้ระยะยาวซึ่งจะมีโครงการทดลองเริ่มต้นในปี 2005
ผลกระทบและการนำไปใช้ประโยชน์ > รถยนต์ไฮโดรเจนและการเติมเชื้อเพลิง

สถานบริการไฮโดรเจนแห่งแรกอยู่ใน Reykjavík Iceland เปิดบริการในเดือนเมษายน ปี 2003 ซึ่งให้บริการกับรถบัสสามคันสร้างโดย Daimler ซึ่งให้บริการแก่สาธารณชนโดยทั่วไปในเขต Reykjavík สถานีไฮโดรเจนแห่งนี้ผลิตไฮโดรจนด้วยตัวเองโดยใช้การแยกน้ำด้วยไฟฟ้า (ผลิตโดย Norsk Hydro) ซึ่งไม่ต้องการอะไรนอกเหนือไปจากน้ำและไฟฟ้า Shell เป็นอีกหนึ่งในผู้ร่วมโครงการ สถานีบริการแห่งนี้ไม่มีหลังคาเพื่อให้ไฮโดรเจนที่อาจรั่วไหลออกไปสู่บรรยากาศได้
มีรถยนต์และรถบัสต้นแบบจำนวนมากซึ่งอยู่บนพื้นฐานของเทคโนโลยีเซลล์เชื้อเพลิงที่อยู่ระหว่างการพัฒนา งานวิจัยก็กำลังเดินหน้าต่อไปในหลายบริษัทเช่น  BMW Hyundai และ Nissan รถที่สามารถออกจำหน่ายได้จริงคงยังไม่ออกสู่ตลาดจนกว่าจะถึงปี 2010 อย่างไรก็ตามได้มีรถบัสเซลล์เชื้อเพลิงที่กำลังดำเนินการกันอยู่ เช่น Thor ของ UTC Power ในแคลิฟอร์เนีย ดำเนินการโดย SunLine Transit Agency
เร็วๆ นี้ มีนักศึกษากลุ่มที่ชื่อว่า Energy-Quest กำลังจะเดินทางรอบโลกด้วยเรือที่ใช้พลังงานเซลล์เชื้อเพลิง การเดินทางนี้มีชื่อว่า Triton
นอกจากนี้ปัญหาการจัดเก็บไฮโดรเจนอาจถูกกำจัดให้หมดไปได้ด้วยการใช้  Sodium borohydride (NaBH4) ซึ่งทำให้เก็บไฮโดรเจนไว้ได้มากแม้ที่ความดันบรรยากาศ
ผลกระทบและการนำไปใช้ประโยชน์ > การนำไปใช้เป็นเครื่องกำเนิดไฟฟ้า

บมความหลัก: ตัวจ่ายพลังงานบลูม
ตัวจ่ายพลังงานบลูม (อังกฤษ: Bloom Energy Server (the Bloom Box) เป็นเซลล์เชื้อเพลิงแบบออกไซด์ของแข็ง (SOFC) สร้างขึ้นโดยบริษัท Bloom Energy แห่งซันนีเวล, แคลิฟอร์เนีย, ที่สามารถใช้ปัจจัยการผลิตได้หลากหลาย (รวมทั้งสารไฮโดรคาร์บอนที่เป็นของเหลวหรือก๊าซ ที่ผลิตจากแหล่งชีวภาพ) เพื่อผลิตกระแสไฟฟ้า ณ จุดที่มันจะถูกนำมาใช้. มันสามารถทนต่ออุณหภูมิสูงถึง 1,800 °F (980 °C), ที่จะทำลายเซลล์เชื้อเพลิงอื่นๆอีกมากมายหรือต้องการการบำรุงรักษา. ตามคำกล่าวอ้างของบริษัทดังกล่าว, เพียงเซลล์เดียว (แผ่นโลหะผสมขนาด 100 มิลลิเมตร × 100 มิลลิเมตรที่คั่นอยู่ระหว่างชั้นของเซรามิกสองชั้น) สามารถผลิตไฟฟ้าได้ 25 วัตต์.
บริษัทดังกล่าวยังกล่าวอีกว่า ราวปี 2012 เซิร์ฟเวอร์ที่บรรจุชั้นของเซลล์เชื้อเพลิงชนิดนี้กว่า 200 หน่วยได้ถูกนำไปใช้ในรัฐแคลิฟอร์เนียสำหรับหลายองค์กรรวมทั้งอีเบย์, Google, Yahoo, และ Wal-Mart.
ภาพอธิบายระบบการทำงาน

alkaline
carbonate
ดูเพิ่ม > ประเภทของเซลล์เชื้อเพลิง

เซลล์เชื้อเพลิงอัลคาไลน์ หรือ Alkaline fuel cell
Biological fuel cell
Direct borohydride fuel cell
Formic acid fuel cell
Molten-carbonate fuel cell
Phosphoric-acid fuel cell
เซลล์เชื้อเพลิงชนิดเยื่อแลกเปลี่ยนโปรตอน หรือ Proton exchange membrane fuel cell (PEMFC)
Direct methanol fuel cell  (DMFC)
Direct ethanol fuel cell  (DEFC)
Reversible fuel cell
Solid-oxide fuel cell
Zinc fuel cell ('Air' fuel cell)
Solid oxide fuel cell
ดูเพิ่ม > เทคโนโลยีสัมพันธ์

Hydrogen reformer
แหล่งข้อมูลอื่น

US DOE EERE (Energy Efficiency and Renewable Energy) fuel cells page
PhysicsWorld: Fuel cells เก็บถาวร 2003-06-30 ที่ เวย์แบ็กแมชชีน
How Hydrogen Can Save America (Wired Magazine)
How Stuff Works: Fuel Cells
Fuel-Cells.org
| ด ค กการพัฒนาและความยั่งยืนของพลังงาน |
| --- | --- |
เชื้อเพลิงพลังงาน:  น้ำมันดิบ  ก๊าซธรรมชาติ  แอคทีพโซลาร์  ไบโอแอลกอฮอล์  ไบโอดีเซล  เอทานอล  เชื้อเพลิงชีวภาพ  ก๊าซชีวภาพ  ชีวมวล  เมทานอล 
การผลิตพลังงาน:  ดีปเลควอเตอร์คูลลิ่ง  การผลิตและจำหน่ายไฟฟ้า  การผลิตไฟฟ้า  เอทานอล  เซลล์เชื้อเพลิง  พลังงานฟิวชั่น  พลังงานความร้อนใต้พิภพ  ไฟฟ้าพลังน้ำ  การแปลงพลังงานความร้อนของมหาสมุทร  พาสซีฟโซลาร์  เซลล์แสงอาทิตย์  โซลาร์ชิมนีย์  พลังงานแสงอาทิตย์  พลังงานความร้อนจากแสงอาทิตย์  หอพลังความร้อนจากดวงอาทิตย์  หอพลังลม  ไทดัลเพาเวอร์  โทรมบ์วอลล์  กังหันน้ำ  กังหันลมผลิตไฟฟ้า 
การพัฒนาพลังงาน:  การพัฒนาพลังงาน  สิ่งแวดล้อมที่เกี่ยวกับการผลิตไฟฟ้า  การพัฒนาพลังงานในอนาคต  เศรษฐศาสตร์ไฮโดรเจน  ฮับเบิรต์พีค  การนำพลังงานกลับมาใช้ใหม่  พลังงานทดแทน  ความทันสมัยเกินไป  เทคโนโลยีเฉพาะตัว 
พลังงานและสถานภาพความยั่งยืน:  สถานภาพปัจจุบันของมนุษยชาติ  ระบบนิเวศบริการ  การ์ดาเชฟสเกล  TPE  ดรรชนีการพัฒนามนุษย์ของสหประชาชาติ  คุณค่าของโลก  เทคโนโลยีระหว่างกลาง  ทุนโครงสร้างพื้นฐาน 
ความยั่งยืน:  อาคารอัตโนมัติ  ป่านิเวศ  นิเวศเศรษฐศาสตร์  การคุ้มครองโลก  เศรษฐศาสตร์พัฒนา  การออกแบบสิ่งแวดล้อม  การแสวงหาประโยชน์จากทรัพยากรธรรมชาติ  อาคารเพื่อสิ่งแวดล้อม  GDP  อาคารธรรมชาติ  เกษตรถาวร  การพึ่งตนเองทางเศรษฐกิจ  Straw-bale construction  ความยั่งยืน  เกษตรยั่งยืน  การออกแบบอย่างยั่งยืน  การพัฒนาที่ยั่งยืน   อุตสาหกรรมที่ยั่งยืน  ชีวิตที่ยั่งยืน  The Natural Step 
การจัดการความยั่งยืน:  คณะกรรมการเพื่อการพัฒนาที่ยั่งยืน  ทฤษฎีพัฒนามนุษย์  การพัฒนาที่ผิดพลาด  ปฏิญญาริโอเรื่องสิ่งแวดล้อมและการพัฒนา  สถาบันร๊อคกีเมาน์เทน  ซิมวันเดอร์ริน  ด้อยพัฒนา  สภาธุรกิจโลกสำหรับการพัฒนาที่ยั่งยืน  การประชุมสุดยอดของโลกว่าด้วยการพัฒนาที่ยั่งยืน  หลักการการใช้มาตรการระวังล่วงหน้า  Intermediate Technology Development Group 
พลังงานและการอนุรักษ์:  การอนุรักษ์พลังงาน  ภูมิทัศน์ประหยัดพลังงาน  รถพลังงานไฟฟ้า  ยานพาหนะพลังไฮโดรเจน  การใช้ชีวิตเรียบง่ายแบบสมัครใจ  การวัดรอยเท้าทางนิเวศ  พื้นที่การท่องเที่ยวที่ผสมผสานในแบบอนุรักษ์  ขยะ  ปฏิกูล 
เซลล์เชื้อเพลิงเมทานอลโดยตรง
โตโยต้า มิไร
โคโดโมะ โนะ จิคัง

| --- | --- |
โคโดโมะ โนะ จิคัง
ภาพมังงะเล่มแรกของซีรี่ย์
こどものじかん (Kodomo no Jikan)
แนว: ตลก , โรแมนติก , โลลิคอน
มังงะ
เขียนโดย: วาตาชิยะ คาโวะรุ
สำนักพิมพ์:  ฟุตาบะฉะ
นิตยสาร: Comic High!
กลุ่มเป้าหมาย: เซเน็น
วางจำหน่ายตั้งแต่: 22 พฤษภาคม 2548 – 22 เมษายน 2556
จำนวนเล่ม: 13 (หนังสือ)
โอวีเอ
กำกับโดย: ซุกะนุมะ เออิจิ
สตูดิโอ: สตูดิโอ บาร์เซโลนา
ฉาย: 12 กันยายน 2550
ความยาว: 30 นาที
อนิเมะโทรทัศน์
กำกับโดย: ซุกะนุมะ เออิจิ
สตูดิโอ: สตูดิโอ บาร์เซโลนา
เครือข่าย: Chiba TV, KBS Kyoto
ฉาย:  12 ตุลาคม 2550  –  28 ธันวาคม 2550
ตอน: 12 (รายชื่อตอน)
โอวีเอ
Kodomo no Jikan 2 Gakki
สตูดิโอ: สตูดิโอ บาร์เซโลนา
ฉาย:  21 มกราคม 2552  –  27 กรกฎาคม 2552
ตอน: 4 (รายชื่อตอน)
โอวีเอ
Kodomo no Jikan: A Child's Summer Time
สตูดิโอ: สตูดิโอ บาร์เซโลนา
ฉาย: 21 มกราคม 2554
ความยาว: 24 นาที
ไลต์โนเวล
เขียนโดย: วาตาชิยะ คาโวะรุ
สำนักพิมพ์: ฟุตาบะฉะ
กลุ่มเป้าหมาย: สำหรับผู้าย
ตีพิมพ์: 12 มกราคม 2555
โคโดโมะ โนะ จิคัง ญี่ปุ่น: こどものじかん; โรมาจิ: Kodomo no Jikan เป็นมังงะสัญชาติญี่ปุ่น ที่เขียนโดย วาตาชิยะ คาโวะรุ ญี่ปุ่น: 私屋カヲル; โรมาจิ: Watashiya Kaworu มีเนื้อเรื่องเกี่ยวกับชีวิตของคุณครูที่ชื่อ อาโอกิ ไดสุเกะ ที่เข้ามาทำงานในโรงเรียนประถมฟุตะสึบะชิ และทำให้ โคโคโนเอะ ริน ตกหลุมรักเขา  มังงะเรื่องนี้ถูกตีพิมพ์ในนิตยสาร Comic High! ออกวางแผงวันแรกวันที่ 22 พฤษภาคม 2548 จนกระทั่งตีพิมพ์เป็นตอนสุดท้าย ซึ่งวางแผงในวันที่ 22 เมษายน 2556 รวมทั้งสิ้น 93 ตอน  ฉบับรวมเล่มทั้งหมด 13 เล่ม เรื่องนี้ถูกนำมาทำเป็นอะนิเมะ และออกอากาศในประเทศญี่ปุ่นระหว่าง 21 มกราคม - 27 กรกฎาคม 2552 แต่เนื่องจากมีเนื้อหาที่ไม่ค่อยเหมาะสม ทำให้มีการเซ็นเซอร์ ด้วยวิธีการต่าง ๆ ในบางฉาก ในภาคที่ 2 ได้ออกเป็น โอวีเอ หรือ ออริจินัล วีดีโอ แอนิเมชั่น ระหว่างเดือน มกราคม - กรกฎาคม 2552 จำนวน 4 ตอนด้วยกัน และโอวีเอเสริม ในวันที่ 21 มกราคม 2554
เนื้อเรื่อง

กล่าวถึงผู้ชายอายุ 23 ปี อาโอกิ ไดสุเกะ ที่เพิ่งจบมาหมาด ๆ และเข้ามาสอนในโรงเรียนประถม ชื่อ ฟุตะสึบะชิ เขาได้รับมอบหมายให้เป็นครูประจำชั้น 3 ห้อง 1 และทำให้เขาพบกับ โคโคโนเอะ ริน ซึ่งเธอนั้นตกหลุมรักเขา และพยายามทุกวิถีทางที่ทำให้เขาเป็นแฟนกับเธอ
แหล่งข้อมูลอื่น

Anime official website (ญี่ปุ่น)
โคโดโมะ โนะ จิคัง (อนิเมะ) ที่เครือข่ายข่าวอนิเมะ
| ด ค กดิโอเมเดีย |
| --- | --- |
ตั้งแต่ พ.ศ. 2548–2551 ในชื่อว่า สตูดิโอบาร์เซโลนา ตั้งแต่ พ.ศ. 2551–ปัจจุบัน ในชื่อว่า ดิโอเมเดีย
ซีรีส์โทรทัศน์:  Nanatsuiro Drops (2007)  โคโดโมะ โนะ จิคัง (2007)  ความลับในใจของคุณหนูไอดอล (2008)  ความลับในใจของคุณหนูไอดอล: Purezza (2009)  Shinkyoku Sōkai Polyphonica Crimson S (2009)  หมึกสาว! ลุยหลุดโลก (2010)  Astarotte no Omocha! (2011)  หมึกสาว!? ลุยหลุดโลก (2011)  Campione! (2012)  ตัวป่วนชั้นเซียน มาตบเกรียนถึงต่างโลก (2013)  ตัวเลือกสะกิดรักพลพรรคคนเพี้ยน (2013)  เทพจิ้งจอกเงิน (2013)  ปริศนาสั่งฆ่า (2014)  Cute High Earth Defense Club Love! (2015)  เรือรบโมเอะ (2015)  ฟาฟเนียร์ มังกรไร้ขีดจำกัด (2015)  เทพนักดาบข้ามภพ (2015)  Sky Wizards Academy (2015)  The Lost Village (2016)  ฮันดะคุง (2016)  Girlish Number (2016)  สายลมรักฤดูร้อน (2017)  อะโหยัยโง่ (2017)  Action Heroine Cheer Fruits (2017)  My Girlfriend Is Shobitch (2017)  บีทเลส (2018)  จิโอะจัง แม่หนู โหด มัน ฮา (2018)  บทเรียนรักเส้นทางหัวใจ (2019)  คนเล็กทะยานฟ้า (2019–2020)  สตรีศักดิ์สิทธิ์อิทธิฤทธิ์สารพัดอย่าง (2021)  ฟุตซอลบอยส์!!!!! (2022)  เภสัชกรเทพสองโลก (2022)  การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ (2023)  สืบลับฉบับคาโมโนะฮาชิ รอน (2023)  สตรีศักดิ์สิทธิ์อิทธิฤทธิ์สารพัดอย่าง ฤดูกาลที่ 2 (2023) 
โอวีเอ:  Magical Witch Punie-chan (2006–2008)  โคโดโมะ โนะ จิคัง (2007)  โคโดโมะ โนะ จิคัง 2 Gakki (2009)  โคโดโมะ โนะ จิคัง: A Child's Summer Time (2011)  Astarotte no Omocha! EX (2011)  หมึกสาว!! ลุยหลุดโลก (2012–2014)  ความลับในใจของคุณหนูไอดอล: Finale (2012)  Yumekuri (2012)  ตัวป่วนชั้นเซียน มาตบเกรียนถึงต่างโลก (2013)  ตัวเลือกสะกิดรักพลพรรคคนเพี้ยน (2014)  ปริศนาสั่งฆ่า (2014)  Sky Wizards Academy (2016)  My Girlfriend Is Shobitch (2018) 
ภาพยนตร์:  คังโคเระ เดอะ มูฟวี (2016) 
 หมวดหมู่
บ้านพร้าว

บ้านพร้าว หมู่ 8 ตำบลยม อำเภอท่าวังผา จังหวัดน่าน
| บ้านพร้าว Ban Phrao |
| --- | --- |
หมู่บ้าน
ป้ายหมู่บ้านพร้าว ถ่ายเมื่อปี พ.ศ. 2560
บ้านพร้าว
พิกัด:  19°04′28″N 100°53′42″E﻿ / ﻿19.07444°N 100.89500°E﻿ / 19.07444; 100.89500
ตำบล: ยม
อำเภอ: ท่าวังผา
จังหวัด: น่าน
ประเทศ: ไทย
การปกครอง
 • ผู้ใหญ่บ้าน: นายสมนึก พรมวังขวา
พื้นที่
 • พื้นที่ทั้งหมด: 8.38 ตร.กม. (3.24 ตร.ไมล์)
ประชากร
 • ทั้งหมด: 635 คน
 • ความหนาแน่น: 75.77 คน/ตร.กม. (196.2 คน/ตร.ไมล์)
 • จำนวนครัวเรือน: 238 ครัวเรือน
รหัสไปรษณีย์: 55140
ประวัติการก่อตั้งหมู่บ้าน

ความเป็นมาของบ้านพร้าว หรือบ้านป้าว (สันนิฐานว่าน่าจะมีต้นมะพร้าวขึ้นเยอะในตอนนั้น) ตามคำบอกเล่าของคนเฒ่าคนแก่เล่าให้ฟัง สมัยก่อนมีคนเร่ร่อนหาที่อยู่อาศัยได้มีคนหลายจำพวก ได้มาพบปะกัน คือ คนไทยวน คนไทเขิน และคนไทลื้อ 4 ครอบครัว ได้พากันมาหาที่อยู่อาศัยสร้างหลักแหล่ง ได้มาพบปะกันที่ห้วยล้า ซึ่งมีความเหมาะสมที่จะสร้างบ้านเรือน เพราะสะดวกสบายดี ติดกับลำห้วยน้ำล้าและเหมาะสำหรับการเพาะปลูกพืช ทำการเกษตร จึงได้ตั้งรกราก สร้างบ้านแปงเมือง และทำมาหากิน ขึ้นราวประมาณปี พ.ศ. 2300 ซึ่งตรงกับรัชสมัยพระเจ้าอริยวงษ์ เจ้าผู้ครองนครน่าน องค์ที่ 52 และองค์ที่ 2 แห่งราชวงศ์ติ๋นมหาวงศ์ ซึ่งครองนครน่าน ราวปี พ.ศ. 2297 - พ.ศ. 2311 และตรงกับรัชสมัยของสมเด็จพระมหาธรรมราชาธิราชที่ 2 หรือ สมเด็จพระเจ้าอยู่หัวบรมโกศ พระมหากษัตริย์ไทย รัชกาลที่ 31 แห่งอาณาจักรอยุธยา และเป็นพระองค์ที่ 4 แห่งราชวงศ์บ้านพลูหลวง ครองราชย์ระหว่างปี พ.ศ. 2275 - พ.ศ. 2301
ทั้ง 4 ครอบครัว ได้แก่
ครอบครัว พ่อเจ้าหลวงพรมวัง - แม่หลวงขวา
ครอบครัว พ่อหลวงต๊ะ - แม่หลวงผัด
ครอบครัว พ่อหลวงจันทร์ – แม่หลวงสุข
ครอบครัว พ่อหลวงไชย - แม่หลวงเพชร
ทั้ง 4 ครอบครัวได้อยู่รวมกันเป็น 2 หมู่บ้าน คือ บ้านป้าวเหนือ บ้านคาใต้ รวมเรียก บ้านป้าวบ้านคา ซึ่งมีทุ่งนากั้นเขตแดน ขณะนั้นไม่มีผู้ใหญ่บ้านปกครอง ปกติในการประชุมจะต้องเดินทางผ่านทุ่งนาไปประชุมร่วมกันกับหมู่บ้านไฮ่(บ้านสบบั่ว ในปัจจุบัน) ในทางศาสนาวัดวาอาราม ในวันศีลวันพระจะไปทำบุญร่วมกับบ้านไฮ่ ทุกครั้ง อยู่ต่อมาไม่นานทางบ้านป๊าว ก็มีประชากรเพิ่มมากขึ้น ทางราชการทางอำเภอได้มาแต่งตั้งผู้ใหญ่บ้าน และการปกครองกันเองชาวบ้านพร้าว มีความปิติยินดีสุด ที่ทางอำเภอแต่งตั้งผู้ใหญ่บ้าน ชาวบ้านพร้าวเป็นคนขยันในการทำมาหากิน มีความสมานสามัคคีรักกันช่วยเหลือซึ่งกันและกันมีความโอบอ้อมอารี ชอบค้าขายไล่วัวต่างขึ้นไปบ่อเกลือเอาเกลือมาขาย เอาผ้าทอไปแลกเกลือ แลกเปลี่ยนสินค้ามาขาย ประกอบอาชีพต่อไป
ในสมัยก่อนไม่มีนามสกุล ในสมัย พระบาทสมเด็จพระมงกุฎเกล้าเจ้าอยู่หัว รัชกาลที่ 6 มีการให้มีตั้งนามสกุล เหมือนกับประเทศอื่นๆ โดยให้ตราพระราชบัญญัติขนานนามสกุล เมื่อวันที่ 22 มีนาคม พ.ศ. 2455 มีผลใช้บังคับตั้งแต่วันที่ 1 กรกฎาคม พ.ศ. 2456  ได้มีการตั้งนามสกุลขึ้นทั่วประเทศไทย ซึ่งทางบ้านพร้าว ได้มีการประชุมในหมู่บ้านและให้ราษฎรในหมู่บ้านออกความคิดว่า จะเอานามสกุลอะไรช่วยออกความคิด ก็มีหลายคนออกข้อคิด ควรเอาชื่อพ่อชื่อแม่ทั้ง 4 ครอบครัวมาผสมพยัญชนะ มารวมกัน จึงเกิดมีนามสกุลคนเฉพาะบ้านพร้าว 4 นามสกุล
ต้นตระกูลนามสกุลบรรพบุรุษของบ้านพร้าวมี 4 นามสกุล ดังนี้
พ่อเจ้าหลวงพรมวัง – แม่หลวงขวา : ต้นนามสกุล พรมวังขวา
พ่อหลวงต๊ะ - แม่หลวงผัด : ต้นนามสกุล ต๊ะผัด
พ่อหลวงจันทร์ – แม่หลวงสุข : ต้นนามสกุล จันทร์สุข
พ่อหลวงไชย - แม่หลวงเพชร : ต้นนามสกุล ไชยเพชร , ไชยเพ็ชร
ประชากร > กลุ่มชาติพันธุ์

ประชากรในบ้านพร้าว ประกอบด้วย 2 กลุ่มชาติพันธุ์
ไทยวนเชียงแสน
ไทลื้อ
ประชากร > ประชากร

บ้านพร้าว มีประชากรทั้งหมด 631 คน (ข้อมูล เดือนมิถุนายน พ.ศ. 2567) แบ่งได้ดังนี้
ชาย 311 คน
หญิง 320 คน
จำนวนครัวเรือน
ครัวเรือน 238 หลังคาเรือน
ที่ตั้ง/อาณาเขต/และพื้นที่

ที่ตั้ง
บ้านพร้าว ตั้งอยู่ทางทิศเหนือ ห่างจากตัวจังหวัดน่าน ระยะทางประมาณ 52 กิโลเมตร และห่างจากตัวอำเภอท่าวังผา ระยะทางประมาณ 12 กิโลเมตร พื้นที่ส่วนใหญ่เป็นที่ราบลุ่มและที่ราบสูงภูเขา มีแม่น้ำย่างและลำน้ำล้าเป็นแหล่งน้ำทำการเกษตรของราษฎร
อาณาเขต
ทิศเหนือ ติดกับ บ้านเสี้ยว หมู่ 6 ตำบลยม อำเภอท่าวังผา
ทิศใต้ ติดกับ บ้านป่าคา หมู่ 8 ตำบลจอมพระ อำเภอท่าวังผา
ทิศตะวันออก ติดกับ บ้านน้ำไคร้ หมู่ 9 ตำบลยม อำเภอท่าวังผา
ทิศตะวันตก ติดกับ บ้านก๋ง หมู่ 1 ตำบลยม อำเภอท่าวังผา
ทำเนียบผู้ใหญ่บ้านและสมาชิก อบต.

รายนามผู้ใหญ่บ้าน บ้านพร้าว หมู่ 8 ตำบลยม อำเภอท่าวังผา จังหวัดน่าน ตั้งแต่ปี พ.ศ. 2450 - ปัจจุบัน
| ลำดับ | รายนาม | ปีที่ปกครอง | ระยะเวลาปกครอง | หมายเหตุ |
| --- | --- | --- | --- | --- |

| 1 | นายเมืองคำ พรมวังขวา | พ.ศ. 2450 - 2458 | 8 ปี |  |
| 2 | นายขัน ไชยเพ็ชร | พ.ศ. 2458 - 2467 | 9 ปี |  |
| 3 | นายเสาร์ ไชยเพ็ชร | พ.ศ. 2467 - 2478 | 10 ปี |  |
| 4 | นายอิ่นแก้ว ต๊ะผัด | พ.ศ. 2478 - 2491 | 13 ปี |  |
| 5 | นายบุญถึง อิ่นอ้าย | พ.ศ. 2491 - 2498 | 7 ปี |  |
| 6 | นายหมวกคำ ต๊ะผัด | พ.ศ. 2498 - 2505 | 7 ปี |  |
| 7 | นายคำมุง จันทร์สุข | พ.ศ. 2505 - 2520 | 15 ปี |  |
| 8 | นายดำรงค์ พรมวังขวา | พ.ศ. 2520 - 2528 | 7 ปี |  |
| 9 | นายเสวียน อิ่นอ้าย | พ.ศ. 2528 - 2543 | 15 ปี | ครั้งที่ 1 |
| 10 | นายวิโรจน์ จันทร์สุข | พ.ศ. 2543 - 2548 | 5  ปี |  |
| 11 | นายเสวียน อิ่นอ้าย | พ.ศ. 2548 - 2553 | 5 ปี | ครั้งที่ 2 |
| 12 | นายวิโรจน์ ใบยา | พ.ศ. 2553 - 2556 | 3 ปี |  |
| 13 | นายเพ็ชร พรมวังขวา | พ.ศ. 2556 - 2562 | 6 ปี |  |
| 14 | นายสมนึก พรมวังขวา | พ.ศ. 2562 - ปัจจุบัน | - |  |

รายนามสมาชิกองค์การบริหารส่วนตำบลยม บ้านพร้าว หมู่ 8 ตำบลยม อำเภอท่าวังผา จังหวัดน่าน ตั้งแต่ปี พ.ศ. 2541 - ปัจจุบัน
| ลำดับ | รายนาม | ช่วงเวลาที่ดำรงตำแหน่ง | รวมระยะเวลา | หมายเหตุ |
| --- | --- | --- | --- | --- |

| 1 | นายวิโรจน์ ใบยา | พ.ศ. 2541 - 2544 | 3 ปี | ครั้งที่ 1 |
| 1 | นายสมรวย จันทร์สุข | พ.ศ. 2541 - 2544 | 3 ปี |  |
| 2 | นายวิโรจน์ ใบยา | พ.ศ. 2544 - 2548 | 4 ปี | ครั้งที่ 2 |
| 2 | นายสมิตร พรมวังขวา | พ.ศ. 2544 - 2548 | 4 ปี | ครั้งที่ 1 |
| 3 | นายสิมล ถาวงค์ | พ.ศ. 2548 - 2552 | 4 ปี |  |
| 3 | นายสมิตร พรมวังขวา | พ.ศ. 2548 - 2552 | 4 ปี | ครั้งที่ 2 |
| 4 | นายสมพล แสนนิทา | พ.ศ. 2552 - 2564 | 12 ปี |  |
| 4 | นายธีระ ธรรมสละ | พ.ศ. 2552 - 2564 | 12 ปี | ครั้งที่ 1 |
| 5 | นายธีระ ธรรมสละ | พ.ศ. 2564 - 2568 | 4 ปี | ครั้งที่ 2 |
การปกครองในหมู่บ้าน

ฝ่ายปกครอง
บ้านพร้าว มีคณะกรรมการฝ่ายบริหารหมู่บ้าน ดังนี้
ผู้ใหญ่บ้าน : นายสมนึก พรมวังขวา (พ.ศ. 2562 - ปัจจุบัน)
ผู้ช่วยผู้ใหญ่บ้าน ประกอบด้วย 3 ท่าน ดังนี้
 1.) นายเจียมศักดิ์ จันทร์สุข : ผู้ช่วยฝ่ายปกครอง
 2.) นางทับทิม ต๊ะผัด  : ผู้ช่วยฝ่ายปกครอง
 3.) นายสกุล ธรรมสละ  : ผู้ช่วยฝ่ายรักษาความสงบ
แพทย์ประจำตำบล : นายรวม รักสัตย์
อาสาปศุสัตว์ : นายศรี สุทธิแสน
หมอดินอาสา : นายบุญนัก อะทะวงค์
อาสาสมัครเกษตรหมู่บ้าน : นายอรุณ สถาพรนุวัตน์
ปฎิคม : นายสมพงษ์ กิติชยางกูร
สมาชิกสภาตำบลยม : นายธีระ ธรรมสละ
กรรมการหัวหมวด
บ้านพร้าว แบ่งการปกครองภายในหมู่บ้าน ออกเป็น 8 คุ้ม 4 หัวหมวด ดังนี้
หมวด 1 ประกอบด้วย 2 คุ้ม ดังนี้
 คุ้มที่ 1 - นายศิลป์ สุทธิแสน : หัวหน้าคุ้ม
 คุ้มที่ 2 - นายสหวั่น คันทะมูล : หัวหน้าคุ้ม
หมวด 2 ประกอบด้วย 2 คุ้ม ดังนี้
 คุ้มที่ 3 - นายเหม่น ไชยเพ็ชร : หัวหน้าคุ้ม
 คุ้มที่ 4 - นายโดม ปัญโย : หัวหน้าคุ้ม
หมวด 3 ประกอบด้วย 2 คุ้ม ดังนี้
 คุ้มที่ 5 - นายพีรพงษ์ ต๊ะผัด : หัวหน้าคุ้ม
 คุ้มที่ 6 - นายถวิล พรมวังขวา : หัวหน้าคุ้ม
หมวด 4 ประกอบด้วย 2 คุ้ม ดังนี้
 คุ้มที่ 7 - นายสมเดช เพชรมณี : หัวหน้าคุ้ม
 คุ้มที่ 8 - นายพยม แหลมหลัก : หัวหน้าคุ้ม
สถานที่สำคัญ

บ้านพร้าว มีสถานที่สำคัญ และสิ่งศักดิ์สิทธิ์ ดังนี้
วัดสันติการาม (วัดบ้านพร้าว)
พระเจ้าทันใจศรีแสนสุข
พระธาตุลอมตั้ง (สะดือเมืองยม)
เสาหลักเมืองยม
โรงเรียนบ้านพร้าว
โรงพยาบาลส่งเสริมสุขภาพตำบลยม (บ้านพร้าว)
อ่างเก็บน้ำฝ่ายห้วยลม
อ่างเก็บน้ำฝ่ายต้นม่วง
รูปผู้คนในอดีตของบ้านพร้าว
แผนที่แสดงอาณาเขตบ้านพร้าว
แผนภูมิฝ่ายปกครองบ้านพร้าว หมู่ 8 ตำบลยม
รายชื่อกรรมการหัวหมวดบ้านพร้าว หมู่ 8 ตำบลยม
วัดสันติการาม (วัดพร้าว)
พระเจ้าทันใจศรีแสนสุข
พระธาตุล้อมตั้ง (สะดือเมืองยม)
เสาหลักเมืองยม
โรงเรียนบ้านพร้าว
กองบิน 6 ดอนเมือง

| กองบิน 6 |
| --- | --- |
กองทัพอากาศไทย
เครื่องบินซี-130 ของฝูงบิน 601 ณ ฐานทัพร่วมเอลเมนดอร์ฟ-ริชาร์ดสัน รัฐอะแลสกา สหรัฐ
ประจำการ: กองบินน้อยที่ 6  (พ.ศ. 2484–2492) กองบินลำเลียง  (พ.ศ. 2492–2496) กองบินน้อยที่ 6  (พ.ศ. 2496–2506) กองบิน 6  (พ.ศ. 2506–ปัจจุบัน)
ประเทศ:  ไทย
เหล่า:  กองทัพอากาศไทย
รูปแบบ: กองบิน
บทบาท: กองบินลำเลียง
ขึ้นกับ: ส่วนกำลังรบ กองทัพอากาศไทย
กองบัญชาการ: ฐานทัพอากาศดอนเมือง, แขวงสนามบิน, เขตดอนเมือง กรุงเทพมหานคร
สมญา: บน.6 Wing 6
คำขวัญ: กองบิน 6 นักรบผู้ปราศจากอาวุธ
ผู้บังคับบัญชา
ผู้บัญชาการปัจจุบัน: นาวาอากาศเอกวิภาษวิทย์ โพธิ์มณี
เครื่องหมายสังกัด
เครื่องหมายราชการ: 
กองบิน 6 (อังกฤษ: Wing 6 Royal Thai Air Force) เป็นกองบินลำเลียง อยู่ในส่วนกำลังรบและเป็นหน่วยขึ้นตรงของกองทัพอากาศไทย ประจำการอยู่ที่ฐานทัพอากาศดอนเมือง แขวงสนามบิน เขตดอนเมือง ก่อตั้งขึ้นเมื่อวันที่ 12 เมษายน พ.ศ. 2484